ApstiprinĀTS
ar Alūksnes novada pašvaldības

iestādes „SPODRA” iepirkuma komisijas

lēmumu 6.09.2024. sēdē,

protokols Nr. 5
IEPIRKUMA

„Lietus ŪDENS kanalizācijas kolektora un maģistrālā cauruļvada avārijas remontdarbi Lielā Ezera un pils ielās, Alūksnē”

(identifikācijas Nr. PI SPODRA 2024/05)

NoLIKUMS
(IEPIRKUMS TIEK VEIKTS PUBLISKO IEPIRKUMU LIKUMA 9. PANTA KĀRTĪBĀ)

Alūksne, 

2024
Vispārīgie noteikumi
1. Iepirkuma identifikācijas numurs

Iepirkumu identifikācija PI SPODRA 2024/05
2. Iepirkuma procedūras veids 
Iepirkums Publisko iepirkumu likuma 9.panta kārtībā.
3. Pasūtītājs
Alūksnes novada pašvaldības
Dārza iela 11, Alūksne, Alūksnes novads, LV – 4301
Nodokļu maksātāju reģistra kods 90000018622

iestāde „SPODRA”

Brūža iela 1, Alūksne, Alūksnes novads, LV – 4301

Nodokļu maksātāja struktūrvienības reģistrācijas kods 90002299846

Tālruņa numurs: 64323259

e-pasta adrese: spodra@aluksne.lv
4. Kontaktpersonas:
Alūksnes novada pašvaldības iestādes “Spodra” būvinženieris Natālija Jaunzema

Tālr.: 25 770 014, e – pasts: buvinzenieris@aluksne.lv.
4. Vispārīgie noteikumi
4.1. Iepirkumu priekšmets ir lietus ūdens kanalizācijas kolektora un lietus ūdens kanalizācijas maģistrālā cauruļvada avārijas remontdarbi saskaņā ar Tehnisko specifikāciju (skatīt 1. pielikums).

4.2. Līguma izpildes vieta: Lielā Ezera iela un Pils iela pie krustojuma ar Lielā Ezera ielu, Alūksne.

4.3.  CPV kods 45231300-8(ūdens un notekūdeņu cauruļvadu būvdarbi).

4.4.  Pakalpojuma sniegšanas termiņš – 3 mēnešu laikā no līguma noslēgšanas dienas.

4.5.  Pakalpojumu  apmaksa tiks veikta pēc faktiski izpildītiem darbiem, piemērojot pretendenta iesniegtā  finanšu piedāvājuma datus.
4.6. Pretendents nevar iesniegt piedāvājuma variantus. Piedāvājums iesniedzams par visu iepirkuma priekšmeta apjomu kopā.
4.7. Veikto darbu un materiālu kvalitāte jānodrošina 24 mēnešu laikā pēc attiecīgo darbu pabeigšanas un pieņemšanas - nodošanas akta parakstīšanas.

5. Pretendenta iespēja iepazīties ar iepirkuma noteikumiem un to saņemšana

5.1.
Ieinteresētais pretendents var saņemt iepirkuma nolikumu un ar to saistīto dokumentāciju, lejupielādējot to elektroniskajā formātā EIS e – konkursu apakšsistēmā https://www.eis.gov.lv.

5.2.
Vispārējie nosacījumi pretendenta dalībai iepirkumā (tostarp iesniedzamie dokumenti) ir pieejami EIS www.eis.gov.lv e – konkursu apakšsistēmā šī iepirkuma sadaļā.

5.3. 
Komisija un ieinteresētais pretendents ar informāciju apmainās rakstiski.

5.4.
Ieinteresētais pretendents jautājumus, papildu informāciju par iepirkuma nolikumu uzdod EIS   e – konkursu apakšsistēmā šī iepirkuma sadaļā.

5.5.
Par jautājuma saņemšanas dienu tiek uzskatīts saņemšanas datums līdz Pasūtītāja darba dienas beigām līdz 16.30. Pēc darba laika iesniegtais jautājums tiek uzskatīts par saņemtu nākošajā darba dienā.

5.6. 
Ja ieinteresētais pretendents ir laikus pieprasījis papildu informāciju vai uzdevis jautājumu par iepirkuma nolikumu, Komisija atbildi sniedz 3 (trīs) darba dienu laikā no pieprasījuma vai jautājuma saņemšanas dienas, bet ne vēlāk kā 4 (četras) dienas pirms piedāvājumu iesniegšanas termiņa beigām.

5.7. 
Komisija atbildi ieinteresētajam pretendentam nosūta elektroniski uz elektroniskā pasta adresi, no kuras ir saņemts jautājums, un publicē EIS e – konkursu apakšsistēmā šī iepirkuma sadaļā.

5.8.
Ieinteresēto pretendentu pienākums ir pastāvīgi sekot EIS e – konkursu apakšsistēmā www.eis.gov.lv šī iepirkuma sadaļā publicētajai informācijai, t.sk. Komisijas sniegtajām atbildēm uz ieinteresēto piegādātāju jautājumiem, par iepirkumu.

5.9.
Komisija nav atbildīga par to, ja kāds ieinteresētais pretendents nav iepazinies ar informāciju par iepirkumu, kurai ir nodrošināta brīva un tieša elektroniska pieeja EIS e – konkursu apakšsistēmā.
6. Piedāvājumu iesniegšanas vieta, datums, laiks un kārtība

6.1.
Saskaņā ar PIL 39. panta pirmo daļu, piedāvājumi iepirkumam ir iesniedzami tikai elektroniski, izmantojot Valsts reģionālās attīstības aģentūras mājaslapā pieejamās Elektronisko iepirkumu sistēmas   e – konkursu apakšsistēmu. Ārpus Elektronisko iepirkumu sistēmas e – konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.

6.2. 
Lai pretendents iesniegtu piedāvājumu Elektronisko iepirkumu sistēmas e – pasūtījumu apakšsistēmā rīkotā iepirkuma procedūrā, tas reģistrējas Elektronisko iepirkumu sistēmā (reģistrācijas informāciju sk. Šeit: https://www.eis.gov.lv/EIS/Publications/PublicationView.aspx?PublicationId=4&systemCode=CORE) vai piedāvājumu e – konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e – konkursu apakšsistēmu atbilstoši to normatīvo aktu regulējumam, kas nosaka elektroniskai piedāvājumu iesniegšanai izmantojamo informācijas sistēmu tehniskās prasības.

6.3.
Piedāvājumu iesniegšanas termiņš un atvēršanas laiks – 2024. gada 25. septembris, plkst. 13:00 pēc vietējā laika.
6.4. Komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām.

6.5.
Piedāvājumu atvēršana notiek izmantojot Valsts reģionālās attīstības aģentūras mājaslapā pieejamos rīkus pieteikumu elektroniskai saņemšanai.

7. Piedāvājuma noformēšana
7.1. Piedāvājums jāiesniedz elektroniski EIS e – konkursu apakšsistēmā. Katra iesniedzamā dokumenta formāts var atšķirties, bet ir jāievēro šādi iespējamie veidi:
7.1.1. izmantojot EIS e – konkursu apakšsistēmas piedāvātos rīkus, aizpildot EIS e – konkursu apakšsistēmā šī konkursa sadaļā ievietotās formas;
7.1.2. 
gadījumā, ja pretendents elektroniski aizpildāmos dokumentus ir sagatavojis ārpus EIS e – konkursu apakšsistēmas un augšupielādējis sistēmas attiecīgajās vietnēs aizpildītas formas, t.sk. ar formā integrētajiem failiem, pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām;
7.1.3. gadījumā, ja pretendents sagatavojot elektronisko piedāvājumu ir šifrējis to ārpus EIS e – konkursu apakšsistēmas ar trešās personas piedāvātiem datu aizsardzības rīkiem un aizsargājis piedāvājumu ar elektronisku atslēgu un paroli, pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām.
7.2. Piedāvājuma veidlapas jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
7.3. Visus dokumentus pretendents iesniedz elektroniskā formā un pēc saviem ieskatiem ir tiesīgs parakstīt pretendentu pārstāvēt tiesīga vai tās pilnvarota persona gan ar EIS piedāvāto elektronisko parakstu, gan ar drošu elektronisko parakstu.
7.4. Piedāvājums jāparaksta un EIS sistēmā jāiesniedz pretendentu pārstāvēt tiesīgai personai, vai viņa pilnvarotajai personai – pievienojot attiecīgu pilnvaru Piedāvājuma parakstīšanai un tajā esošo dokumentu tulkojuma un kopijas pareizības apliecināšanai.
7.5. Pretendentiem jāsagatavo piedāvājumi tā, lai nekādā veidā netiktu apdraudēta EIS e – konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
7.6. Ja pretendenta piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc pieteikumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
7.7. Piedāvājumā jāiekļauj:
7.7.1. Pretendenta kvalifikācijas (atlases) dokumenti;
7.7.2. Tehniskā piedāvājuma dokumenti;
7.7.3. Finanšu piedāvājuma dokumenti.
7.8. Piedāvājumā iekļautajiem dokumentiem jābūt skaidri salasāmiem datorrakstā, bez neatrunātiem labojumiem, aizkrāsojumiem vai dzēsumiem. Ja ir izdarīti kādi labojumi, tiem jābūt atrunātiem atbilstoši Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība” ietvertajām prasībām.
7.9. Pēc Komisijas pieprasījuma, ja Komisijai rodas šaubas par iesniegtās dokumenta kopijas autentiskumu, pretendentam jāuzrāda dokumenta oriģināls vai jāiesniedz apliecināta dokumenta kopija.
7.10. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
7.11. Ja piedāvājumu iesniedz personu apvienība, tad piedāvājumu paraksta visas personas, kas ietilpst personu apvienībā vai personu apvienības pilnvarotais pārstāvis.
7.12. Iesniedzot piedāvājumu, pretendents pilnībā atzīst visus nolikumā ietvertos nosacījumus (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā).
8. Prasības pretendentiem un iesniedzamie dokumenti
8.1. Pasūtītājs izslēdz pretendentu no dalības iepirkumā jebkurā no šādiem gadījumiem:
8.1.1. Publisko iepirkumu likuma 9. panta astotajā daļā noteiktajos gadījumos;
8.1.2. Starptautisko un Latvijas Republikas nacionālo sankciju likuma 11.1 panta noteiktajos gadījumos.
8.2. Pretendenta kvalifikācijas prasības un iesniedzamie dokumenti
8.2.1. Pretendentam jāiesniedz piedāvājums iepirkumam saskaņā ar nolikuma 4. pielikumu „Piedāvājums iepirkumam”.
8.2.2. Pretendentam jābūt reģistrētam Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. Par reģistrāciju Komercreģistrā pasūtītājs pārliecinās Latvijas republikas uzņēmumu reģistra mājas lapā http://www.ur.gov.lv/. Ārvalstīs reģistrētam Pretendentam jāiesniedz dokumenta kopija, kas apliecinātu reģistrāciju attiecīgajā reģistrā.
8.2.3. Pretendentam jāiesniedz apliecinājums, ka ir iepazinies ar iepirkuma Tehnisko specifikāciju (1. pielikums), izprot tās būtību un apņemas pilnībā nodrošināt iepirkumā minētās prasības pilnā apjomā un noteiktos termiņos.
8.2.4. Pretendentam iepriekšējo 5 (piecu) gadu (2019., 2020., 2021., 2022., 2023. gadā) laikā vai vēlāk 2024. gadā līdz piedāvājuma iesniegšanas dienai ir jābūt pieredzei ārējo inženiertīklu remontdarbu un/vai avārijas novēršanas darbu veikšanā vismaz 2 (divos) objektos*, kur veiktie darbi kopumā atbilst zemāk norādītajām prasībām, bet katrā objektā atsevišķi jāatbilst vismaz 1 (vienai) no zemāk norādītajām prasībām:
· darbi, kas veikti dziļāk kā 2 m;

· darbi ar cauruļvadu diametru sākot no 200mm;

· ir izbūvēts vismaz 50m cauruļvadu posms.

*Objekts Nolikuma izpratnē ir atsevišķi nodalīta būvdarbu vieta (būvlaukums).
1.1.1. Pretendentam Darbu izpildē jānodarbina vismaz 1 (viens) speciālists, kuram iepriekšējo iepriekšējo 5 (piecu) gadu (2019., 2020., 2021., 2022., 2023. gadā) laikā vai vēlāk 2024. gadā līdz piedāvājuma iesniegšanas dienai ir pieredze ārējo inženiertīklu būvdarbu vadīšanā vismaz 2 (divos) objektos. Ir būvprakses sertifikāts ūdensapgādes un kanalizācijas sistēmas būvdarbu vadīšanā. 

Ārvalstu speciālistiem jāiesniedz licences, sertifikāta vai cita dokumenta attiecīgo darbu veikšanai (ja šādu dokumentu nepieciešamību nosaka attiecīgās ārvalsts normatīvie tiesību akti) kopija un apliecinājums par to, ka ārvalstu speciālists atbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā un gadījumā, ja ar pretendentu tiks noslēgts iepirkuma līgums, līdz pakalpojuma uzsākšanai ārvalstu speciālists iegūs profesionālās kvalifikācijas atzīšanas apliecību vai reģistrēsies attiecīgajā profesiju reģistrā.

1.1.2. Pretendentam ir jānodrošina Tehniskā specifikācijā norādīto pakalpojumu veikšanai nepieciešamais tehniskais aprīkojums. Jāiesniedz pretendenta apliecinājums par to, ka tam ir nepieciešamais tehniskais aprīkojums iepirkuma Tehniskā specifikācijā norādītā pakalpojuma sekmīgai izpildei (noformējams brīvā formā).

1.1.3. Ja pretendents plāno piesaistīt apakšuzņēmējus – jāsniedz informācija par konkrētajiem apakšuzņēmējiem un tiem nododamo darbu saraksts (apjoms norādāms procentos no visiem darbiem).
1.1.4. Visi dokumenti jāparaksta pretendenta paraksttiesīgajai personai vai viņa pilnvarotai personai. Ja piedāvājumu paraksta pilnvarota persona, jāpievieno pilnvaras kopija.
2. Tehniskais piedāvājums.
2.1. Tehniskais piedāvājums jāsagatavo un jāiesniedz EIS e – konkursu apakšsistēmā šā Konkursa sadaļā saskaņā ar Tehnisko specifikāciju (Nolikuma 1. pielikums).
2.2. Pretendentam tehniskajā piedāvājumā jāiekļauj un jāiesniedz:
2.2.1. Apliecinājums par to, ka ir pieejamas, īpašumā vai nomā, visas nepieciešamās tehnikas vienības un instrumenti, lai veiktu lietus ūdens kanalizācijas kolektora un lietus ūdens kanalizācijas maģistrālā cauruļvada avārijas remontdarbus.
2.2.2. Apliecinājums par atbilstoši kvalificēta darbaspēka piesaistīšanu darbu veikšanai.
2.2.3. Apliecinājums par darba uzdevumā norādīto nosacījumu ievērošanu un izpildi.
2.2.4. cita informācija, ko Pretendents uzskata par nepieciešamu norādīt.
3. Finanšu piedāvājuma. 

3.1. Piedāvājumam jābūt izteiktam euro bez PVN, atsevišķi jānorāda piedāvājuma cena ar PVN.
3.2. Piedāvājuma cena ir jānorāda ar precizitāti 2 (divas) zīmes aiz komata.
3.3. Piedāvājuma cenā jāiekļauj visas izmaksas (darba algas, administratīvās, transporta, materiālu izmaksas, nodokļi, izņemot pievienotās vērtības nodokli u.c.), kas nodrošinātu iepirkumā paredzētā pakalpojuma izpildi. 
3.4. Pasūtītājs var pieprasīt Pretendentam iesniegt detalizētāku līguma kopējās summas un/vai konkrētu cenu veidošanās mehānismu.
3.5. Finanšu piedāvājumu sagatavo un norāda 4. pielikuma „Piedāvājuma forma” 3.2. punktā. 
4. Piedāvājumu vērtēšana.

4.1. Iepirkuma komisija pārbaudīs piedāvājumu atbilstību iepirkuma nolikuma 6. un 7. punktā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi var tikt noraidīti bez tālākas vērtēšanas.
4.2. Iepirkuma komisija pārbaudīs piedāvājumu atbilstību iepirkuma nolikuma 8.2. punktā norādītajām prasībām (kvalifikācijas prasībām). Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi tiks noraidīti bez tālākas vērtēšanas.
4.3. Komisija pārbaudīs piedāvājuma atbilstību Tehnisko specifikāciju prasībām. Par atbilstošiem tiks uzskatīti tie piedāvājumi, kuri atbilst Tehnisko specifikāciju prasībām un nolikuma 9. punktā norādītajām prasībām. Neatbilstošie piedāvājumi tiks noraidīti bez tālākas vērtēšanas.
4.4. Finanšu piedāvājuma vērtēšanas laikā iepirkuma komisija pārbaudīs piedāvājumu atbilstību iepirkuma nolikumā noteiktām prasībām. Neatbilstošie piedāvājumi tiks noraidīti bez tālākas vērtēšanas. Atbilstošiem piedāvājumiem pārbaudīs vai piedāvājumā nav aritmētisku kļūdu. Ja šādas kļūdas tiks konstatētas, iepirkuma komisija šīs kļūdas izlabos. Vērtējot finanšu piedāvājumu, pasūtītājs ņems vērā labojumus.
4.5. Nepamatoti lēts piedāvājums:

4.5.1. Komisija pārbauda, vai nav iesniegts nepamatoti lēts piedāvājums. Ja Komisija konstatē, ka piedāvājums var būt nepamatoti lēts, tā rakstiski pieprasa detalizētu paskaidrojumu par būtiskiem piedāvājuma realizācijas nosacījumiem.
4.5.2. Komisija, konsultējoties ar Pretendentu, izvērtē tā sniegtos skaidrojumus. Komisijai ir tiesības prasīt, lai Pretendents iesniedz izdrukas no Valsts ieņēmumu dienesta elektroniskās deklarēšanas sistēmas par Pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja Valsts ieņēmumu dienests šādus datus apkopo.

4.5.3. Komisija noraida piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.

4.6. No pretendentu piedāvājumiem, kas atbilst nolikuma prasībām, Komisija izvēlēsies saimnieciski visizdevīgāko piedāvājumu ar viszemāko cenu bez pievienotās vērtības nodokļa.
4.7. Iepirkuma komisija pārbaudīs vai pretendentiem, kuri iesnieguši piedāvājumu iepirkumam, nav izslēdzami no dalības iepirkumā Publisko iepirkumu likuma (turpmāk tekstā - PIL) 9. panta astotās daļas minēto apstākļu dēļ un nav tādu apstākļu, kas liegtu piedalīties iepirkumā saskaņā ar Starptautisko un Latvijas Republikas nacionālo sankciju 11.1 pantā noteiktajiem izslēgšanas nosacījumiem.
4.8. Ja iepirkumu komisija nepieciešamo informāciju par pretendentu, kura ir pamats pretendenta izslēgšanai no turpmākās dalības iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai.
4.9. Trīs darba dienu laikā pēc lēmuma pieņemšanas informēs visus pretendentus par komisijas pieņemto lēmumu.
4.10. Gadījumā, ja izraudzītais pretendents nav parakstījis līgumu vai pretendents atsauc savu piedāvājumu, pasūtītājam ir tiesības izvēlēties nākamo pretendentu ar saimnieciski visizdevīgāko piedāvājumu.
5. Pretendenta izvēle, iepirkuma līguma slēgšana.

5.1. Piedāvājuma izvēles kritērijs ir tikai izmaksu vērtēšana.
5.2. Pēc piedāvājumu izvērtēšanas Komisija pieņem kādu no šādiem lēmumiem:
5.2.1. par Konkursa uzvarētāju atzīt Pretendentu, kurš piedāvājis Nolikuma prasībām atbilstošu piedāvājumu ar zemāko vērtējamo cenu un ar kuru tiks noslēgts iepirkuma līgums saskaņā ar iepirkuma līguma projektu un Konkursam iesniegto Pretendenta piedāvājumu;
5.2.2. izbeigt Konkursu, ja Konkursā:
5.2.2.1. nav iesniegti piedāvājumi;
5.2.2.2. pretendenti neatbilst Pretendentu atlases prasībām;
5.2.2.3. iesniegti Nolikumam neatbilstoši piedāvājumi;
5.2.2.4. piedāvājumi pārsniedz Nolikumā norādīto paredzamo līgumcenu (ja tāda ir norādīta);
5.2.2.5. piedāvājumi atzīti par nepamatoti lētiem.
5.2.3. pārtraukt Konkursu, ja:
5.2.3.1. piedāvājumu ir iesniedzis tikai viens Pretendents un Komisija konstatē, ka Nolikumā izvirzītās kvalifikācijas prasības nav objektīvas un samērīgas;
5.2.3.2. tam ir objektīvs pamatojums.
13. Pielikumi.
13.1. 1. pielikums “Tehniskā specifikācija”;
13.2. 2. pielikums “Pretendenta veikto pakalpojumu saraksts”;
13.3. 3. pielikums “Informācija par speciālistiem”;
13.4. 4. pielikums “Piedāvājuma forma”;
13.5. 5. pielikums “Līguma paraugs”
1. pielikums

Iepirkuma ar identifikācijas 

Nr. PI SPODRA 2024/05
nolikumam
TEHNISKĀ SPECIFIKĀCIJA
Iepirkumam „Lietus ūdens kanalizācijas kolektora un maģistrālā cauruļvada avārijas remontdarbi Lielā Ezera un Pils ielās, Alūksnē”

(identifikācijas Nr. PI SPODRA 2024/05)

	Darba uzdevums 

	Objekta nosaukums
	lietus ūdens kanalizācijas kolektora un maģistrālā cauruļvada avārijas remontdarbi Lielā Ezera ielā, Alūksnē

	Objekta adrese
	Lielā Ezera iela, Pils iela 27A

	Kadastra apzīmējums
	36010233617, 36010152705

	Pasūtītājs
	Alūksnes novada pašvaldības
Dārza iela 11, Alūksne, Alūksnes novads, LV – 4301
Nodokļu maksātāju reģistra kods 90000018622

iestāde „SPODRA”

Brūža iela 1, Alūksne, Alūksnes novads, LV – 4301

Nodokļu maksātāja struktūrvienības reģistrācijas kods 90002299846

	Pasūtītāja kontaktpersona 
	Alūksnes novada pašvaldības iestādes “Spodra” būvinženieris Natālija Jaunzema

Tālr.: 25 770 014, e – pasts: buvinzenieris@aluksne.lv.


	Darbu veids
	Lietus ūdens cauruļvadu būvdarbi

	Orientējošie darbu apjomi
	1. Avārijas vietas – būvdarbu zonas sagatavošanas darbi: 

1.1. Būvdarbu zonas norobežošana, satiksmes organizācijas līdzekļu uzstādīšana;

1.2. Betona bruģakmeņu seguma, asfalta brauktuves seguma, nesaistītā seguma/zālāja demontāža;

1.3. Citi iespējamie sagatavošanas/demontāžas darbi remontdarbu zonā (pēc saskaņojuma ar pasūtītāju);

2. Demontāžas darbi:

2.1. Sabrukuša dzelzbetona lietus ūdens kolektora (3 x 1.5 x 2 m) demontāža;

2.2. Nokalpojušās betona caurtekas demontāža – 30 m;
2.3. Nokalpojušo aku demontāža – 3 gab;
2.4. Nokalpojušās mūra velves demontāža – 12 m;
3. Saliekamās dzelzsbetona skatakas d 1500 h = 3m ar peldošo čuguna vāku izbūve – 3 gab.;
4. Jaunas caurtekas d=600 izbūve – 12m;
5. Jaunas caurtekas d=800 izbūve – 30m;
6. Ūdens novadīšanas pasākumi būvdarbu laikā.
7. Segumu atjaunošana pēc remontdarbu pabeigšanas.
8. Remontdarbu zonā demontēto konstrukciju atjaunošana (pēc saskaņojuma ar pasūtītāju).
9. Citi darbi, ko pretendents uzskata par nepieciešamajiem.


	Līguma izpildes termiņš
	8 nedēļu laikā no līguma spēkā stāšanās brīža

	Darbu un materiālu garantijas laiks
	2 gadi

	Būvgrūžu utilizācija
	Pretendents ir atbildīgs par būvgrūžu un citu remontdarbu laikā izveidojušos atkritumu utilizāciju saskaņā ar normatīviem aktiem.


2. pielikums

Iepirkuma ar identifikācijas 

Nr. PI SPODRA 2024/05
nolikumam
Pretendenta veikto pakalpojumu saraksts
Iepirkumam „Lietus ūdens kanalizācijas kolektora un maģistrālā cauruļvada avārijas remontdarbi Lielā Ezera un Pils ielās, Alūksnē”

(identifikācijas Nr. PI SPODRA 2024/05)

	Pakalpojuma pasūtītājs


	Līguma ietvaros

veikto darbu apraksts
	Pakalpojuma izpildes laiks
	Pakalpojuma izpildes vieta
	Pretendenta paša spēkiem veikto pakalpojumu apjoms (% no kopējā apjoma)

	1…….
	
	
	
	

	2…….
	
	
	
	

	3…….
	
	
	
	


	Paraksttiesīgās personas vārds, uzvārds un amats:
	

	Uzņēmuma nosaukums:
	


3. pielikums

Iepirkuma ar identifikācijas 

Nr. PI SPODRA 2024/05
nolikumam
Informācija par SPECIĀLISTIEM

Iepirkumam „Lietus ūdens kanalizācijas kolektora un maģistrālā cauruļvada avārijas remontdarbi Lielā Ezera un Pils ielās, Alūksnē”

(identifikācijas Nr. PI SPODRA 2024/05)

Paredzēto darbu izpildei tiks nodrošināta ar šādiem speciālistiem:
	Specialitāte
	Speciālista vārds, uzvārds
	Persona (uzņēmums), kuru pārstāv*
	Līgumattiecību pamats**

	
	
	
	

	
	
	
	

	
	
	
	


* norāda, vai piesaistītais speciālists ir pretendenta resurss, vai apakšuzņēmēja resurss, vai persona, kurai ir pastāvīgās prakses tiesības un kas tiks piesaistīta uz atsevišķa līguma pamata konkrētā līguma izpildē.

** norāda, uz kāda līguma pamata speciālists ir piesaistīts personai (uzņēmumam), kuru pārstāv – uz darba līguma, vai uzņēmuma līguma, vai citādi (norādīt, kāds).

	Paraksttiesīgās personas vārds, uzvārds un amats:
	

	Uzņēmuma nosaukums:
	


4. pielikums

Iepirkuma ar identifikācijas 

Nr. PI SPODRA 2024/05
nolikumam
PIEDĀVĀJUMA FORMA

Iepirkumam „Lietus ūdens kanalizācijas kolektora un maģistrālā cauruļvada avārijas remontdarbi Lielā Ezera un Pils ielās, Alūksnē”

(identifikācijas Nr. PI SPODRA 2024/05)

1.
IESNIEDZA

	Pretendenta nosaukums
	Rekvizīti

	
	


2.
KONTAKTPERSONA

	Vārds, uzvārds
	

	Adrese
	

	Tālr. / Fax
	

	e-pasta adrese
	


3. PIEDĀVĀJUMS

3.1.
Apstiprinām, ka esam iepazinušies ar iepirkuma „Lietus ūdens kanalizācijas kolektora un maģistrālā cauruļvada avārijas remontdarbi Lielā Ezera un Pils ielās, Alūksnē” (identifikācijas Nr. PI SPODRA 2024/05) aprakstu, ka arī situāciju dabā, un piekrītam tā nosacījumiem, kā arī varam nodrošināt piedāvāto pakalpojumu izpildi. Mēs piedāvājam veikt pakalpojumus, saskaņā ar iepirkuma nosacījumiem noteiktajā laika periodā, bez ierobežojumiem.

3.2. 
Finanšu piedāvājums. Mēs piedāvājam veikt lietus ūdens kanalizācijas kolektora un maģistrālā cauruļvada avārijas remontdarbus Lielā Ezera un Pils ielās, Alūksnē saskaņā ar iepirkumā noteiktajām prasībām par šādām vienību līgumcenām:
	Darbu apraksts
	Mērvienība
	Daudzums
	Cena EUR par vienu vienību 
	Cena EUR

	1. Lietus ūdens kanalizācijas kolektora avārijas remontdarbi 
	
	
	
	

	1.1. Sagatavošanas darbi 
	Kompl.
	1
	
	

	1.2. Sabrukušā lietus ūdens kolektora demontāža 
	Kopml.
	1
	
	

	1.3. Saliekamās dzelzsbetona skatakas d 1500 h=3m ar peldošo čuguna vāku izbūve
	gab.
	1
	
	

	1.4. Nokalpojušās betona caurtekas demontāža 
	m
	30
	
	

	1.5. Jaunas caurtekas d=800 mm izbūve
	m
	30
	
	

	1.6. Ūdens novadīšanas pasākumi būvdarbu laikā
	
	
	
	

	1.7. Būvgružu utilizācija
	
	
	
	

	1.8. Segumu atjaunošanas darbi
	Kompl.
	1
	
	

	2.  Lietus ūdens kanalizācijas maģistrālā cauruļvada avārijas remontdarbi
	
	
	
	

	2.1. Sagatavošanas darbi 
	Kompl.
	1
	
	

	2.2. Bruģakmeņu noņemšana trotuāra daļā un salikšana uz paletēm 
	m2
	
	
	

	2.3. Asfalta seguma demontāža ielas braucamajā daļā 
	m2
	
	
	

	2.4. Nokalpojušo aku demontāža un utilizācija
	gab.
	2
	
	

	2.5. Saliekamās dzelzsbetona skatakas d 1500 h=3m ar peldošo čuguna vāku izbūve
	gab.
	2
	
	

	2.6. Nokalpojušās mūra velves demontāža un utilizācija
	m
	12
	
	

	2.7. Jaunas caurtekas d=600 izbūve
	m
	12
	
	

	2.8. Ūdens novadīšanas pasākumi būvdarbu laikā
	Kompl.
	1
	
	

	2.9. Segumu atjaunošana trotuāram
	m2
	
	
	

	2.10. Asfalta seguma atjaunošana ielas braucamajā daļā (AC 11 surf 5 cm)
	m2
	
	
	

	2.11. Būvgružu utilizācija
	Kompl.
	1
	
	

	Cena KOPĀ bez PVN
	
	
	

	PVN 21%
	
	
	

	Cena ar PVN KOPĀ
	
	
	


3.3. Apņemamies izpildīt visas šī iepirkuma Tehniskajā specifikācijā noteiktās prasības. Apliecinam, ka mūsu rīcībā ir visi nepieciešamie instrumenti, mehāniskmi un tehnikas vienības.
3.4. Apliecinām, ka piedāvājumā iekļauti visi ar līguma izpildi saistītie izdevumi.
3.5. Apliecinām, ka gadījumā, ja būvtāmēs neesam iekļāvuši jebkādus paredzēto darbu izpildei nepieciešamos materiālus vai izmaksas un darbu izpildes laikā šis nepilnības tiek konstatētas, līgumā norādītā summa netiks pārrēķināta un mēs iegādāsimies darba izpildei nepieciešamos materiālus un segsim iepriekš minētās izmaksas uz sava rēķina.
5. pielikums

Iepirkuma ar identifikācijas 

Nr. PI SPODRA 2024/05
nolikumam

· LĪGUMS Nr. 
Par Lietus ūdens kanalizācijas kolektora un maģistrālā cauruļvada avārijas remontdarbi Lielā Ezera un Pils ielās, Alūksnē
Alūksnē



 


      Datums skatāms laika zīmogā

Alūksnes novada pašvaldības, reģistrētas Valsts ieņēmumu dienesta Nodokļu maksātāju reģistrā ar kodu 90000018622, iestāde „SPODRA”, Nodokļu maksātāja struktūrvienības reģistrācijas kods 90002299846, Brūža iela 1, Alūksne, Alūksnes novads,     LV – 4301, tās vadītājas Vēsmas ČUGUNOVAS personā, kura darbojas pamatojoties uz iestādes nolikumu, turpmāk tekstā – PASŪTĪTĀJS, no vienas puses, un 

          __________________________________________, turpmāk tekstā – IZPILDĪTĀJS, no otras puses, noslēdz šādu līgumu:
1. LĪGUMA PRIEKŠMETS

1.1. PASŪTĪTĀJS uzdod, un IZPILDĪTĀJS apņemas veikt lietus ūdens kanalizācijas kolektora un maģistrālā cauruļvada avārijas remontdarbi Lielā Ezera un Pils ielās, Alūksnē, turpmāk tekstā DARBI.

2. PUŠU SAISTĪBAS

2.1. IZPILDĪTĀJS apņemas:
2.1.1. veikt DARBUS, saskaņā ar Latvijas Republikā spēkā esošajiem būvnormatīviem un šī līguma nosacījumiem;

2.1.2. izpildot DARBUS, ievērot visas Latvijas Republikā spēkā esošajos normatīvajos aktos   noteiktās tehniskās, sanitārās, vides aizsardzības, ugunsdrošības u.c. prasības;
2.1.3. kvalitatīvi un noteiktajā laikā veikt DARBUS, nodrošinot darba vietu sakārtošanu;

2.1.4. jebkurā laikā pēc PASŪTĪTĀJA pieprasījuma sniegt atskaiti par DARBU gaitu;

2.1.5. nodrošināt līguma izpildi ar nepieciešamajiem materiāliem, iekārtām, transportu, mehānismiem un darbaspēku;
2.1.6. ar darbu pieņemšanas – nodošanas aktu, nodot DARBUS PASŪTĪTĀJAM;
2.1.7. kompensēt zaudējumus, kas PASŪTĪTĀJAM radušies IZPILDĪTĀJA vai viņa iesaistītās trešās personas vainas vai neuzmanības dēļ 10 (desmit) darba dienu laikā no pretenziju nosūtīšanas dienas.

2.2. PASŪTĪTĀJS apņemas:
2.2.1. ar darbu nodošanas - pieņemšanas aktu pieņemt DARBUS, ja tie atbilst līguma nosacījumiem un izpildīti labā kvalitātē;

2.2.2. veikt līgumā paredzētos maksājumus.
3.  DARBU NODOŠANAS – PIEŅEMŠANAS KĀRTĪBA

3.1.
Pēc DARBU pabeigšanas, tiek noformēts un abu PUŠU parakstīts darbu pieņemšanas – nodošanas akts.

3.2.
Pirms DARBU pieņemšanas, pabeigto darbu kvalitāti izvērtē PASŪTĪTĀJS, piedaloties PASŪTĪTĀJA un IZPILDĪTĀJA pārstāvim. Konstatētos DARBU izpildes trūkumus IZPILDĪTĀJS novērš nekavējoties.

 3.3.
Izmaiņas DARBU veidos vai apjomos var tikt veiktas tikai pēc rakstiskas saskaņošanas ar PASŪTĪTĀJU. Nesaskaņotas darbu veidu vai apjomu izmaiņas PASŪTĪTĀJS neapmaksā.
4.  LĪGUMCENA UN NORĒĶINU KĀRTĪBA

4.1.
Par DARBU pienācīgu izpildi PASŪTĪTĀJS maksā IZPILDĪTĀJAM summu, kas tiek aprēķināta, ņemot vērā šī līguma pielikumā minēto vienību līgumcenas.

4.2.
Līgumcenā ietverti visi nodokļi un nodevas, kā arī visi iespējamie IZPILDĪTĀJA izdevumi, kas nepieciešami IZPILDĪTĀJA saistību izpildei līguma ietvaros.

4.3.
Līgumcena var mainīties līgumsodu piemērošanas gadījumos.

4.4.
Līgumcena ir _______________________________. 
4.5.
Pasūtītājs veic līguma 4.4. punktā noteikto līguma cenas samaksu IZPILDĪTĀJAM, pārskaitot naudu uz IZPILDĪTĀJA norādīto bankas kontu 10 (desmit) darba dienu laikā pēc būvdarbu pieņemšanas – nodošanas akta parakstīšanas un rēķina saņemšanas.
5. PUŠU ATBILDĪBA UN STRĪDU RISINĀŠANA

5.1. Par līgumsaistību neizpildi vai nepilnīgu izpildi, PUSES ir atbildīgas saskaņā ar Latvijas Republikā spēkā esošajiem normatīvajiem aktiem un līguma nosacījumiem.
5.2. Par nepienācīgu saistību izpildi IZPILDĪTĀJS maksā PASŪTĪTĀJAM līgumsodu 0,2% (divas desmitdaļas procenta) no paredzēto DARBU apjoma līgumcenas par katru pārkāpuma darba dienu, taču ne vairāk kā 10%  (desmit procentus) no līgumcenas, ko PASŪTĪTĀJS ir tiesīgs arī ieturēt no kārtējā norēķina.
5.3. PASŪTĪTĀJS maksā IZPILDĪTĀJAM līgumsodu 0,2% (divas desmitdaļas procenta) no savlaicīgi nesamaksātās summas par katru nokavēto maksāšanas termiņa dienu, taču ne vairāk kā 10% (desmit procentus) no nenomaksātās naudas summas.

5.4. Līgumsoda samaksa neatbrīvo PUSES no saistību pienācīgas izpildes.

5.5. Visus ar līgumu saistītos strīdus PUSES risina saskaņā ar Latvijas Republikā spēkā esošajiem normatīvajiem aktiem.
6. LĪGUMA DARBĪBAS LAIKS, GROZĪŠANAS UN LAUŠANAS KĀRTĪBA

6.1. Līgums stājas spēkā tā parakstīšanas dienā un ir spēkā līdz 2024. gada ______________.
6.2. Izņemot 6.3. punktā noteikto kārtību, līgumu var grozīt vai izbeigt PUSĒM vienojoties rakstveidā saskaņā ar Latvijas Republikā spēkā esošajiem normatīvajiem aktiem.
6.3. Gadījumā, ja IZPILDĪTĀJS nepienācīgi pilda savas saistības un pēc PASŪTĪTĀJA rakstveida brīdinājuma saņemšanas turpina tās nepildīt, PASŪTĪTĀJS ir tiesīgs atkāpties un vienpusējā kārtā izbeigt līgumu.
6.4. Līgums tiek uzskatīts par spēku zaudējušu datumā, kāds norādīts iepriekš nosūtītā paziņojumā. Gadījumā IZPILDĪTĀJS atlīdzina PASŪTĪTĀJAM visus tiešos un netiešos zaudējumus, atmaksā saņemto avansa maksājumu, kā arī maksā līgumsodu 10% (desmit procentu) apmērā no darba uzdevumā noteikta darba apjoma līgumcenas 10 (desmit) darba dienu laikā pēc attiecīga paziņojuma saņemšanas.
6.5. PASŪTĪTĀJS samaksā IZPILDĪTĀJAM tikai par tiem darbiem, kas ir pienācīgi izpildīti.

6.6. Neviena no PUSEM neatbild par līgumā noteikto saistību neizpildīšanu, ja tas noticis nepārvaramas varas rezultātā.
6.7. Katra no PUSĒM 3 (trīs) dienu laikā informē otru PUSI par augstāk minētās nepārvaramas varas iestāšanos. PUSES savstarpēji vienojas par LĪGUMĀ noteikto termiņu pagarināšanu vai LĪGUMA izbeigšanu.
7. PĀRSTĀVJI

7.1. PASŪTĪTĀJA atbildīgais pārstāvis ir Nataļja JAUNZEMA, tālruņa numurs 25 770 014, e – pasts: buvinzenieris@aluksne.lv.
7.2. IZPILDĪTĀJA atbildīgais pārstāvis ir _________________________________.
7.3. Ja kāds no līguma noteikumiem zaudē spēku, tad tas neietekmē citus līguma noteikumus.
7.4. Gadījumā, ja kāda no PUSĒM tiek reorganizēta, līgums paliek spēkā un tā noteikumi ir saistoši PUŠU tiesību un saistību pārņēmējiem.
7.5. Līgums sastādīts latviešu valodā un sastāv no teksta daļas uz trīs lapām. Visiem līguma eksemplāriem ir vienāds juridisks spēks, un tie glabājas pa vienam eksemplāram pie katras no līgumslēdzējām pusēm.
	PASŪTĪTĀJS                                                                    

Alūksnes novada pašvaldības

Dārza iela 11, Alūksne, Alūksnes novads

Nodokļu maksātāju reģistra kods

90000018622

AS „SEB Banka”, kods UNLALV2X 

LV81UNLA 0025 1041 4293 5
iestāde „SPODRA”

Nodokļu maksātāja struktūrvienības

reģistrācijas kods 90002299846

Brūža iela 1, Alūksne, Alūksnes novads

Telefona numurs 64 323 259                                                       

E – pasta adrese: spodra@aluksne.lv

Vēsma ČUGUNOVA


	IZPILDĪTĀJS



ŠIS DOKUMENTS IR SAGATAVOTS ELEKTRONISKI, PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

